**DÔVODOVÁ SPRÁVA**

**A. VŠEOBECNÁ ČASŤ**

Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších prepisov (ďalej len „návrh zákona“) predkladá poslanec Národnej rady Slovenskej republiky Peter STACHURA.

V predkladanom návrhu zákona sa zavádzajú predĺžené výpovedné doby pre vybrané profesie, pri ktorých je obťažné nahradiť dlhodobé pracovné skúsenosti a nadobudnuté zručnosti pri bežnej výpovednej lehote dva mesiace. V profesiách ako lekár, zdravotná sestra a pôrodná asistentka, respektíve pri ďalších vybraných profesiách prebieha viacročné špecializačné vzdelávanie, častokrát nielen v konkrétnom odbore, ale aj subšpecializáciách, čo spôsobuje, že niektorí zamestnanci zabezpečujú pre svojho zamestnávateľa jedinečné zdravotné výkony a stávajú sa tým pre svojich zamestnávateľov ťažko nahraditeľní. Pri štandardnej výpovednej lehote zo strany zamestnanca 2 mesiace to môže spôsobiť ochromenie poskytovania zdravotnej starostlivosti. Počas výpovednej lehoty 2 mesiace je získanie adekvátnej náhrady za vysoko špecializovaného zamestnanca veľmi náročné a zamestnávateľ je v značnej nevýhode. Fixná výpovedná lehota 2 mesiace dáva zdravotníkom priestor na podávanie hromadných výpovedí či už celých oddelení v rámci nemocnice, alebo v rámci celoslovenských nátlakových akcií, ktoré ohrozovali poskytovanie zdravotnej starostlivosti na celom území Slovenska.

Dĺžky výpovedných dôb zohľadňujú počet odpracovaných rokov u poskytovateľa zdravotnej starostlivosti a teda aj význam konkrétneho zamestnanca pre daného poskytovateľa zdravotnej starostlivosti. Preto návrh výpovedných lehôt je upravený v rozsahu dvoch, štyroch alebo šiestich mesiacov práve v súvislosti s dĺžkou odpracovaných rokov. Samotným návrhom sledujeme úmysel zamestnávateľa, tj. poskytovateľa zdravotnej starostlivosti, získať na trhu práce odborne spôsobilých zamestnancov aj na vysoko špecializovanú pracovnú činnosť.

Týmto návrhom zákona sa má zamedziť fluktuácii celých oddelení z jednej nemocnice do konkurenčného prostredia v krátkom časovom horizonte, ktorú zamestnávateľ nie je schopný kompenzovať. Rovnako sa touto novelou predchádza ohrozeniu poskytovania zdravotnej starostlivosti obyvateľstva v prípade hromadných výpovedí.

Návrh zákona má pozitívne sociálne vplyvy a vplyvy na služby pre občana, pozitívny aj negatívny vplyv na podnikateľské prostredie, nemá žiaden vplyv na manželstvo, rodičovstvo, rodinu, rozpočet verejnej správy, informatizáciu spoločnosti a na životné prostredie.

Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktorými je Slovenská republika viazaná, zákonmi a s právom Európskej únie.

**B. OSOBITNÁ ČASŤ**

**K Čl. I**

**K bodu 1**

Navrhuje sa predĺžená výpovedná doba dva mesiace pri pracovných pomeroch trvajúcich do piatich rokov, štyri mesiace pre pracovné pomery v trvaní od piatich do desiatich rokov a šesť mesačná výpovedná doba pre pracovné pomery dlhšie než desať rokov.

**K Čl. II**

Navrhuje sa účinnosť návrhu zákona na 1. januára 2025

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** poslanec Národnej rady Slovenskej republiky

**2. Názov návrhu právneho predpisu:** návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších prepisov

**3. Predmet návrhu zákona:**

a) nie je upravený v primárnom práve Európskej únie,

b) nie je upravený v sekundárnom práve Európskej únie,

c) nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

**Doložka vybraných vplyvov**

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **Základné údaje** | | | | | | | |
| **Názov návrhu zákona** | | | | | | | |
| Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov | | | | | | | |
| **Navrhovateľ** | | | | | | | |
| poslanec Národnej rady Slovenskej republiky Peter STACHURA | | | | | | | |
|  | | | | | | | |
| 1. **Definovanie problému** | | | | | | | |
| Podľa aktuálnej právnej úpravy výpovedná doba pri vysoko špecializovaných profesiách nie je upravená inak, ako u iných profesií. To spôsobuje problémy zamestnávateľom so získaním adekvátnej personálnej náhrady a môže to ohroziť poskytovanie zdravotnej starostlivosti v určitom regióne, alebo aj štátu v prípade hromadných celonárodných výpovedí. | | | | | | | |
| 1. **Ciele a výsledný stav** | | | | | | | |
| Cieľom navrhovanej právnej úpravy je zaviesť predĺženú výpovednú dobu pre vybrané zdravotnícke profesie a tak poskytnúť zamestnávateľom dlhší časový úsek na nájdenie adekvátnej náhrady za odchádzajúcich pracovníkov. | | | | | | | |
| 1. **Dotknuté subjekty** | | | | | | | |
| Návrh zákona sa týka vybraných zdravotníckych pracovníkov v Slovenskej republike. | | | | | | | |
| 1. **Alternatívne riešenia** | | | | | | | |
| Nulový variant by znamenal, že tieto profesie by mohli dávať výpovede rovnako ako iní zamestnanci. | | | | | | | |
| 1. **Vykonávacie predpisy** | | | | | | | |
| Navrhovaná právna úprava nepredpokladá prijatie alebo zmenu už existujúcich vykonávacích predpisov. | | | | | | | |
| 1. **Transpozícia práva EÚ** | | | | | | | |
| Neaplikuje sa v tomto prípade. | | | | | | | |
|  | | | | | | | |
| 1. **Preskúmanie účelnosti** | | | | | | | |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po piatich rokoch od jej prijatia.  Ako kritérium navrhujeme prieskum spokojnosti u vybranej vzorky zamestnávateľov, napr. v segmente verejných nemocníc. | | | | | | | |
| 1. **Vybrané vplyvy materiálu** | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | Čiastočne |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | Čiastočne |
| **Vplyvy na podnikateľské prostredie** |  | **Pozitívne** |  | | **Žiadne** |  | **Negatívne** |
| predpokladané vyčíslenie: |  |  | |  |  |  |  |
| **Sociálne vplyvy** |  | **Pozitívne** |  | | **Žiadne** |  | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | **Negatívne** |
| **Vplyvy na informatizáciu spoločnosti** |  | **Pozitívne** |  | | **Žiadne** |  | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  | |  |  |  |
|  |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo, rodinu a deti** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| Návrh zákona predpokladá pozitívne sociálne vplyvy a pozitívne vplyvy na služby pre občana, keďže sa predpokladá vyššia stabilita a obsadenosť zdravotníckym personálom, a tým aj vyššia stabilita a dostupnosť poskytovania zdravotnej starostlivosti pre obyvateľov Slovenskej republiky. |
| 1. **Kontakt na spracovateľa/súčinnosť** |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov** |
| *Stanovisko Ministerstva financií SR* **vyžiadané  priložené**  *Stanovisko Ministerstva hospodárstva SR*  **vyžiadané  priložené** |